Eesti Noorte Muusikaliteater

**Eesti Noorte Muusikaliteater** (2013–2018 Üle-Eestiline Noorte Muusikaliteater, 2018–2023 Eesti Noorte Muusikaliteater) oli 2013. aastal Türil asutatud üle-eestiline muusikaliteater. Teater lõpetas tegevuse 2023. aasta sügisel. 

Teatri asutaja on Kaarel Orumägi.

## Teatri ajalugu
2013. aasta 1. novembril loodi **Üle-Eestiline Noorte Muusikaliteater** eesmärgiga ühendada eesti noori, keda huvitab teater, muusika ja tants. Muusikaliteatri hüüdlauseks ja motoks valiti "Muusikaliteater ühendab!". Teatri kodulava asub Türi Kultuurikeskuses. Teatril ei ole koosseisulist truppi ning iga uue lavastuse osatäitjate leidmiseks korraldatakse konkurss. Trupp moodustatakse õpilastest, üliõpilastest ja nooremeelsetest täiskasvanutest.

Üle-Eestiline Noorte Muusikaliteater kogunes esimest korda, algul vaid üheks projektiks, Türi Kultuurikeskuses 2013. aasta novembris. Tööd alustati Janika ja Kaari Sillamaa muusikaliga "Lumivalgeke", milles osales üle 50 eesti noore, kelle seas oli ka palju kohalikke. Etendused toimusid 24. ja 25. jaanuaril. Suure publikuhuvi tõttu mängiti kaks lisaetendust veebruaris ja märtsis, mis läksid samuti täissaalile. Muusikali lavastas Kaarel Orumägi.

Sama aasta suvel toodi lavale noortemuusikal "Suvelõõm". Muusikali osatäitjate leidmiseks korraldati esimest korda prooviesinemine Türi kultuurikeskuses. Prooviesinemisel osales ligi 50 noort, kellest muusikali valiti ligikaudu 20 näitlejat. "Suvelõõma" etendati neli korda ning alati täissaalile. Autor, lavastaja ja koreograaf oli Kaarel Orumägi, koreograaf Kee Abel ja kunstnik Riin Maide.

2015. aasta aprillis toimusid prooviesinemised uue suvemuusikali "Hammasrataste vahel" osatäitjate leidmiseks. Kuues linnas toimunud konkurssidel osales kokku ligi 200 noort. Muusikali etendati sama aasta augustis. Muusikali lavastaja ja helilooja oli Kaarel Orumägi, libreto kirjutas Riin Maide. Sama muusikali etendati suure nõudluse tõttu ka 2016. aasta augustis.

Koguperemuusikal "Pärast õnnelikku lõppu" – esietendus 15. mail 2016 Türi kultuurikeskuses. Lavastaja ja helilooja oli Kaarel Orumägi, stsenaarium valmis trupi ühistööna. Truppi kuulusid muusikaliteatri näitlejad Janet Vavilov, Kärt Anton, Hedi Maaroos, Marianne Helena Rammo, Loora-Eliise Kaarelson, Richard Sepajõe ja Mauri Liiv.

2017. aasta noorte laulu- ja tantsupeoks loodi Üle-Eestilise Noorte Muusikaliteatri segakoor, mille dirigent oli Taavi Hark.

2017. aasta augustis esietendus muusikaliteatri suurlavastus "Libahunt", mille autorid on Tiit Kikas ja Jaagup Kreem, lavastaja ja kunstnik Kaarel Orumägi, koreograaf Karl Jakob Bartels ja muusikajuht Kärt Anton.

2017. aasta sügisel toodi koostöös Mustkunstiteatri ja mustkunstnik Fred-Erik Johansoniga lavale maagiline mustkunstilavastus "Halloween 3.0", mille autorid olid Kaarel Orumägi ja Fred-Erik Johanson ning lavastas Kaarel Orumägi. Lavastuses lõid külalisnäitlejatena kaasa Kaari Sillamaa Laste Kaunite Kunstide kooli noorteteatri näitlejad.

2018. aastal võttis teater kasutusele uue nime – Eesti Noorte Muusikaliteater – ja loodi MTÜ.

2018. aasta veebruaris toodi koostöös muusikaliteatriga Kuukivi Nordea kontserdimaja lavale Eesti vabariigi 100. aastapäevaks loodud ulmeline noortemuusikal "Aelita 2.0". Muusikalis lōid kaasa nii eesti kui ka vene rahvusest noored näitlejad, lauljad ja tantsijad, Georg Otsa nimelise muusikakooli rokkorkester ning kitarriansambel Aleksandr Statsenko juhendamisel. Muusikali tõid lavale libretist Loone Ots, muusikajuht Siim Aimla, lavastajad Kaarel Orumägi ning Reeda Toots ja kunstnik Maarja Pabunen. Muusikali produtsent oli Vassili Golikov.

2018. aasta augustis esietendus Türi Kultuurikeskuses Kaarel Orumäe ja Kärt Antoni suurejooneline Eesti Noorte Muusikaliteatri viiendat hooaega tähistav muusikal "Sofia". Lavale astus ligi 50 prooviesinemiste põhjal valitud noort lauljat, tantsijat ja näitlejat, kelle hulgas oli ka telesaates "Eesti otsib superstaari" end tutvustanud noori talente. Muusikali kunstilisse meeskonda kuulusid lavastaja Kaarel Orumägi, muusikajuht Kärt Anton, koreograaf Marie Loviise Mänd, kostüümikunstnik Rebecca Christal Õunap ja dekoratsioonimeister Edgar Orumägi.

2018. aasta jõuludeks toodi lavale muinasjutt-muusikal "Teekond tähekeste juurde", mille lavastaja Kaarel Orumägi on seadnud Marta Sillaotsa raamatu ja Juhani Püttseppa näidendi "Tähekeste juures" ainetel. Osades: Siret Tuula, Mark Oja, Richard Sepajõe, Oliver Veimer, Janet Vavilov ja Johanna Elise Kabel. Muusikali kunstnik oli Ülle Kuldkepp, kostüümikunstnik Rebecca Christal Õunap ja dekoratsioonimeister Edgar Orumägi.

2019. aasta suvel etendus publiku tungival nõudmisel Kaarel Orumäe ja Kärt Antoni muusikal "Sofia". Muusikali kunstilisse meeskonda kuulusid lavastaja Kaarel Orumägi, muusikajuht Kärt Anton, koreograaf Marie Loviise Mänd, kostüümikunstnik Rebecca Christal Õunap ja dekoratsioonimeister Edgar Orumägi. Kaunis originaalmuusikal talletati selle aasta etendusteks ka CD-plaadile.

Muusikaliteatri teine jõulumuusikal, "Imeloits", esietendus 2019. aasta detsembris. Seitsme etenduse jooksul külastas Türi Kultuurikeskust ligi 1500 last ja täiskasvanut. Osades: Rasmus Järvesaar, Herta Soro, Maria Helena Seppik, Mark Oja, Janet Vavilov, Richard Sepajõe, Kaia-Liisa Kesler, Mait Mikussaar, Marie Loviise Mänd ja Marju Anvelt. Libreto autor Mark Oja, lavastaja, helilooja ja laulusõnade autor Kaarel Orumägi, kunstnik ja kostüümikunstnik Rebecca-Christal Õunap. Koreograaf oli Marie Loviise Mänd, valguskunstnik Karl Vilks, helirežissöör Sulev Liiva, dekoratsioonimeister Edgar Orumägi, lavameister Johannes-Martin Saar. 

2020. aasta augustis jõudis uuesti Eesti Noorte Muusikaliteatri lavale 2017. aasta augustis esietendunud suurlavastus "Libahunt", mille autorid on Tiit Kikas ja Jaagup Kreem, lavastaja ja kunstnik Kaarel Orumägi, koreograafid Karl Jakob Bartels ja Marie Loviise Mänd.

2021. aasta detsembris esietendub Kaari ja Janika Sillamaa fantaasiaküllane lastemuusikal "Lumivalgeke". Lavastaja ja kunstnik Kaarel Orumägi, koreograaf Marie Loviise Mänd, kostüümikustnik Mark Oja, dekoratsioonikunstnik Edgar Orumägi, grimmikunstnikud Eliise Reimaa ja Karoliina Lepik, valguskunstnik Karl Vilks, helirežissöör Sulev Liiva.

2022. aasta juunis ja augustis esietendus maailmamuusikalide lavalt pärinev legendaarne Disney muusikal "High Shool Musical: On Stage!". Lavastaja Mark Oja, kunstnik ja muusikajuht Kaarel Orumägi, koreograaf Marie Loviise Mänd, kostüümikunstnik Rebecca-Christal Õunap, dekoratsioonikunstnik Edgar Orumägi, grimmikunstnikud Eliise Reimaa ja Karoliina Lepik, valguskunstnik Karl Vilks, helirežissöörid Sulev Liiva ja Meelis Välimäe.

2023. aasta augustis jõudis lavale 2019. aastal esietendunud muusikali "Sofia" eellugu, milleks oli Kaarel Orumägi muusikal "Marcella". Kahtlemata suurima produktsiooniga lavastus meelitas Türi kultuurikeskusesse ligi 1500 muusikalihuvilist. Helilooja, libreto ja laulusõnade autor, lavastaja, lava- ja visuaalkunstnik Kaarel Orumägi, muusikajuht Sireli Salum, koreograaf Marie-Loviise Mänd, Kostüümikunstnikud Rebecca-Christal Õunap ja Kärolin Raadik, dekoratsioonikunstnik Edgar Orumägi, grimmikunstnikud Eliise Reimaa ja Karoliina Lepik, valguskunstnik Karl Vilks, helirežissöör Karl-Kristjan Küppas.

Eesti Noorte Muusikaliteater lõpetas tegevuse 2023. aasta septembris, olles tegutsenud vaid kaks kuud vähem kui kümme aastat. 

## Lavastused
### 2014
* Lastemuusikal "Lumivalgeke" (Janika Sillamaa / Kaari Sillamaa / Kaarel Orumägi)
* Noortemuusikal "Suvelõõm" (Kaarel Orumägi)

### 2015
* Draamamuusikal "Hammasrataste vahel" (Kaarel Orumägi / Riin Maide)

### 2016
* Lastemuusikal "Pärast õnnelikku lõppu" (Kaarel Orumägi / Marianne Helena Rammo / Loora-Eliise Kaarelson / Janet Vavilov / Hedi Maaroos / Kärt Anton / Richard Sepajõe / Mauri Liiv)
*Draamamuusikal "Hammasrataste vahel" (Kaarel Orumägi / Riin Maide)

### 2017
* Muusikal "Libahunt" (August Kitzberg / Neeme Kuningas / Tiit Kikas / Jaagup Kreem / Kaarel Orumägi)
* Mustkunstietendus "Halloween 3.0: Lõhestunud" (Kaarel Orumägi / Fred-Erik Johanson) – Eesti Noorte Muusikaliteatri ja Mustkunstiteatri koostööprojekt

### 2018
* Noortemuusikal "Aelita 2.0" (Loone Ots / Siim Aimla / Kaarel Orumägi / Reeda Toots) – Eesti Noorte Muusikaliteatri ja Muusikaliteatri Kuukivi koostööprojekt
* Muusikal "SOFIA" (Kaarel Orumägi / Kärt Anton)
* Mustkunstisõu "Halloween 4.0: Hotell" (Mark Oja / Fred-Erik Johanson) – Eesti Noorte Muusikaliteatri ja Mustkunstiteatri koostööprojekt
* Lastemuusikal "Teekond tähekeste juurde" (Kaarel Orumägi)

### 2019
* Muusikal "Sofia" (Kaarel Orumägi / Kärt Anton)
* Koguperemuusikal "Imeloits" (Kaarel Orumägi / Mark Oja)

### 2020
*Muusikal "Libahunt" (August Kitzberg / Neeme Kuningas / Tiit Kikas / Jaagup Kreem / Kaarel Orumägi)

### 2021
*Lastemuusikal "Lumivalgeke" (Kaari Sillamaa / Janika Sillamaa / Kaarel Orumägi)

### 2022

* Disney muusikal "HIGH SCHOOL MUSICAL: On Stage!" (Matthew Gerrard / Robbie Nevil / Ray and Greg Cham / Drew Seeley / Randy Petersen / Kevin Quinn / Andy Dodd / Adam Watts / Bryan Louiselle / David N. Lawrence / Faye Greenberg / Jamie Houston / David Simpatico)

### 2023

* Muusikal "Marvella" (Kaarel Orumägi)

## Auhinnatud näitlejad ja liikmed
Alates 2014. aastast jagab teater üle aasta Eesti Noorte Muusikaliteatri aastagalal preemiaid kahe aasta jooksul lavale jõudnud lavastuste eest. Nominendid valib teatri juhtkond ning teatri liikmed valivad nominentide hulgast laureaadi.

### Naisnäitleja preemia "Angelina"
* Keidi Vatter – Lumivalgekese rolli eest lastemuusikalis "Lumivalgeke" ja Stefanie rolli eest noortemuusikalis "Suvelõõm" (2014)
* Kärt Anton – Luule rolli eest draamamuusikalis "Hammasrataste vahel" ja Lumivalgekese rolli eest lastemuusikalis "Pärast õnnelikku lõppu" (2016)
* Janet Vavilov – Mari rolli eest muusikalis "Libahunt", Lauljatari rolli eest mustkunstisõus "Halloween 3.0" ja Marcella rolli eest muusikalis "Sofia" (2018)
* Janet Vavilov – Sinitähekese rolli eest muusikalis "Teekond tähekeste juurde", Kuninganna Victoria rolli eest muusikalis "Imeloits" ja Mari rolli eest muusikalis "Libahunt" (2020)

### Meesnäitleja preemia "Brad"
* Mauri Liiv – Doktori rolli eest muusikalis "Lumivalgeke" ja Hugo rolli eest noortemuusikalis "Suvelõõm (2014)
* Richard Sepajõe – Hr. Savi rolli eest draamamuusikalis "Hammasrataste vahel" ja Inetu kasuõe rolli eest lastemuusikalis "Pärast õnnelikku lõppu" (2016)
* Jaagup Tuisk – Chrisi rolli eest muusikalis "Sofia" (2018)
* Richard Sepajõe – Metsahaldjas Ohoo rolli eest muusikalis "Teekond tähekeste juurde", Haroldi ja Jõuluvana rollide eest muusikalis "Imeloits" ja Hullu Jassi rolli eest muusikalis "Libahunt" (2020)

### Kõrvalosa preemia
* Mait Mikussaar – Karmi rolli eest draamamuusikalis "Hammasrataste vahel" (2016)
*Mark Oja – Linnapea rolli eest muusikalis "Libahunt", Kartliku rolli eest muusikalis "AELITA 2.0", rollide eest mustkunstisõus "Halloween 3.0" ja Joeli ning Isa rollide eest muusikalis "Sofia" (2018)
*Maria Helena Seppik – Stacy rolli eest muusikalis "SOFIA" ja Vanamuti rolli eest muusikalis "Libahunt" (2020)

### Naisvokalisti preemia "Whitney"
* Janet Vavilov (2014)
* Hanna Selgis (2016)
* Ketter Orav (2018)
* Kaia-Liisa Kesler (2020)

### Meesvokalisti preemia "Elton"
* Mait Mikussaar (2014)
* Mattias Simson (2016)
* Kauro Tafitšuk (2018)
* Richard Sepajõe (2020)

### Tantsija preemia "Ted ja/või Denis"
* Marianne Helena Rammo (2014)
* Rauno Feldman (2014)
* Marie Loviise Mänd (2018)
* Elis Reis (2020)

### Üllataja preemia
* Erik Mikussaar (2014)
* Rebecca Tamm (2016)
* Annely Erm (2018)
* Anet Lukas (2018)
* Saamuel Koppel (2020)
* Rebecca Christal Õunap (2020)

### Ansamblimängu preemia

* Rebecca Tamm, Kati Bossenko, Sandra Sasorin, Carol Suurevälja, Loora-Eliise Kaarelson, Kristiin Koppel, Kati Kuura, Karina Sepp, Gloria Kõgel, Carol Annuk – "Pesunaised" muusikalist "Hammasrataste vahel" (2016)
* Maris Ootsing, Lisandra Leemets, Elis Reis, Herta Soro, Karl Pärloja, Eghert-Sören Nõmm – "Hundikari" muusikalist "Libahunt" (2020)

### Kolleegipreemia
* Sulev Võrno (2016)
* Lisette Taube (2018)
* Kaia-Liisa Kesler (2018)
* Marju Anvelt (2018)

## Viited

## Välislingid
* Värskeid muusikaliuudiseid! Kaarel Orumägi haaras kampa mitu staarikasvandikku, et panna püsti võimas etendus Kroonika, 6. august 2018
* Sofia – Eesti Noorte Muusikaliteater Teatriblogi Danzumees, 14. august 2018
* "Noored süüdistavad kahte muusikalilavastajat ahistamises" ERR, 4. märts 2026